Νίκος Γιαννάτος

Ο Νίκος Γιαννάτος (Νέα Σμύρνη, 3 Μαΐου 1955Νίκος Γιαννάτος - Ελληνική Δισκογραφία (Δημιουργήστε ενα βιογραφικό για αυτόν τον καλλιτέχνη)) είναι Έλληνας τραγουδιστής, τραγουδοποιός και μουσικός.

 Βιογραφικά Στοιχεία 
Γεννήθηκε και μεγάλωσε στη Νέα Σμύρνη Αττικής. Πατέρας του ήταν ο Χρήστος Γιαννάτος με καταγωγή από την Κεφαλλονιά και μητέρα του η Σταματία (Τοτώ) Γιαννάτου, το γένος Βουρνιά. Οι παππούδες του από την πλευρά της μητέρας του ήρθαν στην Ελλάδα από την Ιωνία της Μικράς Ασίας, πρόσφυγες της Μικρασιατικής Καταστροφής. Τελείωσε το 1ο Δημοτικό Σχολείο Νέας Σμύρνης, ενώ φοίτησε στα Γυμνάσια (εξατάξια τότε) της Ευαγγελικής Σχολής Νέας Σμύρνης, της Εστίας Νέας Σμύρνης και της Σχολής Λαζαροπούλου.

Η ουσιαστική επαφή του με τη μουσική έγινε το 1966, σε ηλικία 11 ετών, όταν ο πατέρας του του δώρισε μια κιθάρα. Σε ηλικία 14 ετών γράφτηκε στο Ελληνικό Ωδείο (στην οδό Φειδίου). Εκεί παρακολούθησε μαθήματα τρομπέτας με δάσκαλο τον τρομπετίστα κ.Κάφιρη, θεωρητικά με τον κ.Ιωαννίδη και στη συνέχεια ανώτερα θεωρητικά με την κα.Ιωαννίδη. Την περίοδο 1973-1974 επιλέγει να συνεχίσει μουσικές σπουδές στη Φλωρεντία της Ιταλίας, απορρίπτοντας τη Βασιλική Ακαδημία Μουσικής του Λονδίνου, όπου είχε γίνει δεκτός.

Το 1984 μεταναστεύει στο Βερολίνο και δύο χρόνια μετά παντρεύεται εκεί τη Christine Leipnitz, κόρη του Γερμανού ηθοποιού Harald Leipnitz. Αποκτούν δύο κόρες, τη Ζωή και τη Χαρά Μάτα.

 Καριέρα 

 Τρομπέτα (1972–1974) 
Το 1972, σε ηλικία 17 ετών, ξεκινά να εργάζεται ως τρομπετίστας στο Club Vips (επί της οδού Κεφαλληνίας) με μαέστρο τον Μιχάλη Νικολούδη.
Από μια ευτυχή συγκυρία, παίζει στο Moulin Rouge (Κεφαλληνίας & Πατησίων) και συνοδεύει τον Χάρη Λεμονόπουλο σε συνθέσεις του ιδίου, γεγονός που του προσφέρει μια νέα θεώρηση για το μπουζούκι.
 Ηχογραφεί στο δίσκο "Μεταφοραί Εκδρομαί Ο Μήτσος" του Δημήτρη Πουλικάκου το 1974, για το τραγούδι "Είμαι ο Γιατρός Παιδιά". Ο δίσκος κυκλοφόρησε δύο χρόνια μετά, σε βινύλιο, και αποτελεί τον πρόδρομο της ελληνικής rock 'n roll δισκογραφίας.
 Το καλοκαίρι του 1974 συμμετέχει στις συναυλίες της Ελπίδας, με εμφανίσεις σε όλη την Ελλάδα. Η περιοδεία διακόπτεται απότομα στις 20 Ιουλίου, λόγω της Τουρκικής εισβολής στην Κύπρο και της γενικής Επιστράτευσης στην Ελλάδα.
 Η επαγγελματική του ενασχόληση ως τρομπετίστας τελειώνει αυτή τη χρονιά και τα ενδιαφέροντά του στρέφονται προς νέες μουσικές αναζητήσεις  και μουσικά όργανα. Η τρομπέτα του παραμένει σε ακινησία για αρκετά χρόνια, μέχρι να την ‘ανακαλύψει’ η μικρότερη κόρη του, η Χαρά Μάτα Γιαννάτου, ηθοποιός.

 Μπάσο, Κιθάρα, Φωνή 
Από το 1975 και μετά, παίζει μπάσο και κιθάρα με διάφορα σχήματα.
 Αρχές του 1980 γνωρίζεται με τον Παύλο Σιδηρόπουλο και συμμετέχει ως κιθαρίστας στο βραχύβιο σχήμα "Μουρμούρα". Το γκρουπ απαρτιζόταν από παλιούς γνώριμους: τον Παύλο Σιδηρόπουλο, τον Βασίλη Ντάλλα (μπασίστα στα θρυλικά "Μπουρμπούλια"), τον Τζίμη Τζιμόπουλο (ντράμερ στους MGC και τους "The Idols") και τον Πιερ Χωρέμη (κιθάρα). Παίζουν ένα καλοκαίρι στον Φλοίσβο στο Φάληρο και κάνουν μερικές σποραδικές εμφανίσεις εδώ κι εκεί.
 Την περίοδο 1981–1982 συμμετέχει στο ροκ τρίο “Cocktail”. Το σχήμα αποτελείται από τους Πέτρο Σκούταρη (κιθάρα, φωνή), Σταύρο Τουμάνογλου (τύμπανα) και Νίκο Γιαννάτο (μπάσο, φωνή). Ηχογραφούν, στο studio ERA, έναν original δίσκο που δεν κυκλοφόρησε ποτέ.
Το 1984 μεταναστεύει στο Βερολίνο όπου θα παραμείνει για τα επόμενα επτά χρόνια. Αρχικά, συμμετέχει στο γερμανικό group “Nervous Breakdown” και κάνουν εμφανίσεις σε μουσικές σκηνές της πόλης. Στη συνέχεια, μελετά τα Ρεμπέτικα και παίζει στα εκεί Ελληνικά μαγαζιά.
Επιστροφή στην Ελλάδα το 1991. Την περίοδο 1992–1993 οι μουσικοί Δημήτρης Ταμπόσης (φωνή), Αντώνης Τριανταφύλλου (μπάσο), Τζίμης Τζιμόπουλος (ντραμς), Μάχος Ζαρίφης (πλήκτρα) και Νίκος Γιαννάτος (κιθάρα, φωνή) δημιουργούν το σχήμα ‘Κάρμα’ και παίζουν ανά την Ελλάδα και την Κύπρο.
Αμέσως μετά, συνεργάζεται με τον Σταύρο Λογαρίδη, ηχογραφούν το δίσκο ‘Ονειρεμένες Πολιτείες’ που κυκλοφόρησε το 1996 (RCA, Αμοργός)  και με το ομώνυμο γκρουπ εμφανίζονται σε μουσικές σκηνές.
Από το 1997–2004 συμμετέχει, ως μέλος, στο συγκρότημα Πυξ Λαξ.
 Το 2005 κυκλοφορεί τον προσωπικό του δίσκο με τίτλο "Αμήν" και στη συνέχεια, έως και το 2007 κάνει σποραδικές εμφανίσεις με το συγκρότημά του "Αμήν" ανά την Ελλάδα και την Κύπρο. Μέλη του συγκροτήματος ήταν οι: Βασίλης Σπυρόπουλος (κιθάρα), Γιώργος Παλαμιώτης (μπάσο), Χρήστος Γκοτσίνας (τύμπανα) και Νίκος Γιαννάτος (κιθάρα, φωνή).
 Το 2008 συμμετέχει στη ζωντανή ηχογράφηση του δίσκου του Μπάμπη Στόκα "Τραγουδήστε, Μη Ντρέπεστε", που πραγματοποιήθηκε στο ιστορικό μαγαζί Zoom στην Πλάκα. Η συνεργασία τους συνεχίζεται για το επόμενο χρονικό διάστημα με εμφανίσεις ανά την Ελλάδα.
 Το 2010 ο Λουκάς Σιδεράς (ντράμερ των Aphrodite's Child), ο Σίμος Κοκαβέσης (κιθάρα) Νίκος Γιαννάτος (μπάσο) δημιουργούν το σχήμα "Loukas Sideras Trio" (LST) και παίζουν για τα επόμενα 10 χρόνια.
 Την ίδια χρονική περίοδο ο Νικόλας Γκίνης, ο Γιάννης Νικολετόπουλος και ο Νίκος Γιαννάτος δημιουργούν το σχήμα "GroovaNiko".

 Συμμετοχή στους Πυξ Λαξ 
 Υπήρξε μέλος των Πυξ Λαξ, ενός από τα πιο δημοφιλή ελληνικά συγκροτήματα της σύγχρονης ελληνικής μουσικής σκηνής. Η συνεργασία διήρκεσε επτά χρόνια, από το 1997 έως και το 2004, όταν το συγκρότημα διαλύθηκε και τα μέλη του ακολούθησαν αυτόνομη μουσική πορεία.
 Στους Πυξ Λαξ, ο Νίκος Γιαννάτος έπαιζε ηλεκτρικό μπάσο. 
 Έγραψε τους στίχους και τη μουσική για το τραγούδι «Λάμια» στο δίσκο «Στίλβη» (1998), το οποίο ερμηνεύει ο ίδιος.
 Με τους Μάνο Ξυδούς και Παναγιώτη Σπυρόπουλο έγραψαν τη μουσική  για το τραγούδι του Γιάννη Γρυπάρη «Εμείς Κρασί Δεν Ήπιαμε», που ερμήνευσε ο Ψαραντώνης στον δίσκο «Χαρούμενοι στην πόλη των τρελών» (2003).
 Με τους Βασίλη Σπυρόπουλο και Παναγιώτη Σπυρόπουλο έγραψαν τη μουσική για το τραγούδι «Τα Μάτια Μου Γι' Αλλού» στο δίσκο «Χαρούμενοι στην πόλη των τρελών» (2003).
Το 2004, πριν τη διάλυση του συγκροτήματος, πραγματοποίησαν συναυλίες σε Αθήνα και Θεσσαλονίκη. Κυκλοφόρησαν ένα ζωντανό δίσκο με τίτλο 'Τέλος', που περιέχει πολλά από τα γνωστότερα τραγούδια τους, με συμμετοχές καλλιτεχνών που παραβρέθηκαν στη συναυλία στο Λυκαβηττό στις 18 Σεπτεμβρίου του 2004, όπως ο Γιώργος Νταλάρας, η Χάρις Αλεξίου, ο Βασίλης Καρράς, ο Λαυρέντης Μαχαιρίτσας, οι Όναρ και οι Domenica.
Το καλοκαίρι του 2011 οι Πυξ Λαξ ενώνονται για μια περιοδεία – φόρο τιμής στον Μάνο Ξυδούς, που είχε αποβιώσει τον προηγούμενο χρόνο. Πραγματοποίησαν συναυλίες σε διάφορες πόλεις της Ελλάδας, με αποκορύφωμα τη συναυλία στο Ολυμπιακό Αθλητικό Κέντρο Αθηνών (ΟΑΚΑ) στις 13 Ιουλίου, που συγκέντρωσε περισσότερους από 70 χιλιάδες θεατές.

 Δισκογραφία 
 Άλμπουμ με τους Πυξ Λαξ 
ΕΤΟΣ 
ΚΥΚΛΟΦΟΡΙΑΣΤΙΤΛΟΣ  ΔΙΣΚΟΥLABEL1997Παίξε παλιάτσο τα τραγούδια σου  τελειώνουνMinos-EMI1998ΣτίλβηMinos-EMI1999Ασ’ την εικόνα να μιλάει (Με τους I Muvrini. Συμμετέχει ο Sting)Harvest1999Νετρίνο (Πυξ Λαξ – Λάκης Παπαδόπουλος)Minos-EMI1999Υπάρχουν Χρυσόψαρα Εδώ;Harvest2001Τα δοκάρια στο γρασίδι περιμένουν  τα παιδιάMinos-EMI2002Από εδώ κι από κει...Minos-EMI2003Χαρούμενοι στην πόλη των  τρελώνHarvest2004Τέλος — Live στο ΛυκαβηττόMinos-EMI2011Έι Μαν Κοίτα Μπροστά (Live)Harvest2018Μια Μέρα Πριν Τον ΧειμώναPanik Oxygen
 Συμμετοχές σε άλλα Άλμπουμ 
ΕΤΟΣ 
ΚΥΚΛΟΦΟΡΙΑΣΤΙΤΛΟΣ  ΔΙΣΚΟΥΚΑΛΛΙΤΕΧΝΗΣLABEL1976Μεταφοραί  Εκδρομαί Ο ΜήτσοςΔημήτρης ΠουλικάκοςΕΜΙ1996Ονειρεμένες ΠολιτείεςΣταύρος ΛογαρίδηςRCA, Αμοργός2000Στον Π - Αφιέρωμα Στον Παύλο ΣιδηρόπουλοΔιάφοροι ΚαλλιτέχνεςMinos–ΕΜΙ2001Πουλιά της ΝύχταςΜπάμπης ΣτόκαςMinos(2)2002Προσέχω  ΔυστυχώςΒασίλης ΠαπακωνσταντίνουMinos(2)2004Αδέσποτα  ΣκυλιάΔημήτρης ΠουλικάκοςΜΒΙ2008Τραγουδήστε, Μη Ντρέπεστε — LiveΜπάμπης ΣτόκαςLegend

 Προσωπικό Άλμπουμ 
Το Αμήν είναι ο πρώτος προσωπικός δίσκος του Νίκου Γιαννάτου, που κυκλοφόρησε το 2005. Η ηχογράφηση έγινε ζωντανά στο studio LIVE, την περίοδο 2004–2005.
ΕΤΟΣ  
ΚΥΚΛΟΦΟΡΙΑΣΤΙΤΛΟΣ  ΔΙΣΚΟΥLABELFORMATΕΙΔΟΣ2005ΑμήνLive Records (2)CD, AlbumΡοκ
Λίστα Τραγουδιών
Α/ΑΤραγούδιΔιάρκειαΣτίχοιΜουσική1Πάνω Κάτω3:43Νίκος ΓιαννάτοςΝίκος Γιαννάτος2Θολή Ματιά3:40Κλέων Αρζόγλου3Ερωτικές Ανταύγιες4:16Νίκος Γιαννάτος4Κόκκορας4:165Λάμια3:066Βερολινέζικο Μπλουζ5:377Η Φαντασία Στην Εξουσία3:01Πάνος ΗλιόπουλοςΣτέλιος Βαμβακάρης8Christine5:10Νίκος ΓιαννάτοςΝίκος Γιαννάτος9Rooster Dance Mix3:44
Συμμετείχαν οι Μουσικοί
Οδυσσέας Γαλανάκης— Ηλεκτρική ΚιθάραΒασίλης Σπυρόπουλος— Ηλεκτρική ΚιθάραΝίκος Παναγιωτάτος— Ακουστική ΚιθάραΝίκος Γιαννάτος— Ακουστική Κιθάρα, Ηλ. Κιθάρα, Ηλ. Μπάσο, ΦωνήΔημήτρης Κανελόπουλος— Ηλ. Κιθάρα, (Προγραμματισμός: Rooster Dance Mix)Τάκης Σπυρόπουλος (B.B. Τακ)— Ηλεκτρική ΚιθάραΓιώργος Θεοδωρόπουλος— ΠλήκτραΔημήτρης Καραγιάννης— ΣαξόφωνοΑλέκος Αράπης— ΜπάσοΓιώργος Παλαμιώτης— ΜπάσοΧρήστος Γκοτσίνας— Τύμπανα GabrielΚυριάκος Δαρίβας— ΤύμπαναΝίκος Σπυρόπουλος— ΤύμπαναΓιάννης Νικολετόπουλος— Κρουστά
Πληροφορίες Δίσκου
 Συντονισμός Έκδοσης, Παραγωγή: Νίκος Γιαννάτος, Νίκος Σπυρόπουλος
 Ηχολήπτης: Νίκος Σπυρόπουλος
 Mixing: Νίκος Σπυρόπουλος, Νίκος Γιαννάτος, 
 Mastering: Βασίλειος Βασιλάκης, Παναγιώτης Νταβέλος
 Σημείωμα Ένθετου: Λουκάς Γιαννάτος
 Καλλιτεχνική Επιμέλεια, Εξώφυλλο: Ηλίας Κοτέτσης
Format: CD, Album

 Το συγκρότημα "Αμήν" 
Αμέσως μετά την κυκλοφορία του δίσκου, δημιουργήθηκε το συγκρότημα "Αμήν", με μέλη τέσσερις από του μουσικούς που συμμετείχαν στην ηχογράφηση, τους Βασίλη Σπυρόπουλο (κιθάρα), Γιώργο Παλαμιώτη (μπάσο), Χρήστο Γκοτσίνα (τύμπανα) και Νίκο Γιαννάτο (κιθάρα, φωνή). Από το 2005 έως και το 2007 πραγματοποίησαν σποραδικές εμφανίσεις ανά την Ελλάδα και την Κύπρο.

 Παραπομπές 

 Πηγές / Εξωτερικοί Σύνδεσμοι 
Η Σελίδα του Νίκου Γιαννάτου στο Facebook
Νίκος Γιαννάτος| Discography | Discogs
Πυξ Λαξ | Discography | Discogs
Ιστορίες ελληνικού ροκ για μικρούς και μεγάλους 

Κατηγορία:Έλληνες μουσικοί
Κατηγορία:Μπασίστες
Κατηγορία:Έλληνες κιθαρίστες
Κατηγορία:Έλληνες τραγουδοποιοί
Κατηγορία:Ροκ μουσικοί
Κατηγορία:Έλληνες ροκ μουσικοί
Κατηγορία:Έλληνες τραγουδιστές
Κατηγορία:Πυξ Λαξ